Liga 1: FC Arges - Universitatea Craiova , vineri, ora 21:00 , Digi Sport 1

Liga 1: Voluntari - Sepsi Sfantu Gheorghe, vineri, ora 18:00, Digi Sport 1

La Liga începe al 10-lea sezon la Digi Sport!

Digi Sport respectă tradiția începută încă de la debut. Din 2009, campionatul Spaniei se vede fără întrerupere la Digi Sport, iar următorii 3 ani nu vor face notă discordantă.

Barcelona a început cu dreptul noua stagiune, cucerind trofeul în Supercupa Europei, după 2-1 cu FC Sevilla (VIDEO&DETALII). Rămas fără marele rival de la Real, Lionel Messi vrea să câștige cu Barcelona cel de-al 26-lea titlu din istoria catalanilor. 34 de goluri a marcat în campionatul trecut superstarul argentinian.

Deși l-a cedat pe Cristiano Ronaldo în Serie A, campionat care va fi și el ÎN DIRECT la Digi Sport, Real Madrid nu concepe un nou sezon fără titlu in Spania. Toate speranțele "galacticilor" se leagă de Gareth Bale. În umbra superstarului portughez de când a venit de la Tottenham, MVP-ul finalei UEFA Champions League este așteptat să iasă la rampă în acest campionat.

Atletico Madrid a început sezonul cu un trofeu, Supercupa Europei. Trupa lui Simeone speră să îl termine cu mai multe. Campion al lumii cu Franța, Antoine Griezmann a refuzat Barcelona pentru a a-și îndeplini visul alături de Los Colchoneros - titlul în Spania și câștigarea UEFA Champions League.

Primul El Clasico al sezonului 2018-2019 din Primera Division, Barcelona - Real Madrid, se joacă pe 28 octombrie, în etapa a 10-a. Returul din campionat, de pe Santiago Bernabeu, va avea loc pe 3 martie, în a 26-a rundă. Derby-urile madrilene dintre Real și Atletico vor avea loc pe 30 septembrie (etapa a 7-a) pe Santiago Bernabeu și pe 10 februarie (etapa a 23-a) pe Wanda Metropolitano. Finalul de campionat în eșalonul de elită al Spaniei e programat pe 19 mai.

Cele 20 de echipe care participă în sezonul 2018-2019 din La Liga sunt: Barcelona, Atletico Madrid, Real Madrid, Valencia, Sevilla, Villarreal, Real Sociedad, Athletic Bilbao, Espanyol, Alaves, Eibar, Celta, Betis, Leganes, Levante, Girona, Getafe, Huesca, Rayo Vallecano și Real Valladolid.

Țintarul sezonului 2018-2019 din La Liga

Galerie Foto

Serie A - toți ochii pe Cristiano Ronaldo!

În Italia, cel mai așteptat moment al sezonului 2018 - 2019 este debutul lui Cristiano Ronaldo în Serie A. În prima etapă, Juventus joacă în deplasare pe terenul lui Chievo Verona, într-un meci programat sâmbătă, 18 august, la ora 19:00. Antrenorul torinezilor, Massimiliano Allegri, l-a anunțat titular pe starul portughez transferat în această vară cu 100 de milioane de euro de la Real Madrid. Ronaldo are un obiectiv clar - trebuie să ajute Bătrâna Doamnă să câștige UEFA Champions League, performanță pe care torinezii o așteaptă din 1996.

Fără rivale în ultimii 7 ani în campionat, Juventus va avea însă viață grea în acest sezon. Milan și Inter s-au întarit considerabil. Higuain a lăsat-o pe Napoli pentru a juca pe San Siro, pentru Diavol, în timp ce pe Giuseppe Meazza au ajuns Nainggolan de la Roma și vicecampionul mondial cu Croația, Vrsaljko.

Țintarul sezonului 2018-2019 din Serie A

Galerie Foto

Televizările din prima etapă din La Liga (2018-2019):

Vineri, 17 august

Girona - Valladolid - ora 21:15, ÎN DIRECT la Digi Sport 3

Betis Sevilla - Levante - ora 23:15, ÎN DIRECT la Digi Sport 3

Sâmbătă, 18 august

Barcelona - Alaves - ora 23:15, ÎN DIRECT la Digi Sport (începe pe Digi Sport 3, apoi continuă pe Digi Sport 2)

Villareal - Real Sociedad - ora 21:15, ÎN DIRECT la Digi Sport 4

Duminică, 19 august

Real Madrid - Getafe - ora 23:15, ÎN DIRECT la Digi Sport 2

Luni, 20 august

Valencia - Atletico Madrid - ora 21:00, ÎN DIRECT la Digi Sport 3

Athletic Bilbao - Leganes - ora 23:00, ÎN DIRECT la Digi Sport 3

Televizările din prima etapă din Serie A (2018-2019):

Sâmbătă, 18 august

Chievo - Juventus - ora 19:00, ÎN DIRECT la Digi Sport 2

Lazio - Napoli - ora 21:30, ÎN DIRECT la Digi Sport 2

Duminică, 19 august

Torino - Roma - ora 19:00, ÎN DIRECT la Digi Sport 3

Sassuolo - Inter Milano - 21:30, ÎN DIRECT la Digi Sport 4

Luni, 20 august

Atalanta - Frosinone - ora 21:30, ÎN DIRECT la Digi Sport 4

Etichete:

,

,

,

,

,

,

,

,